钦定古今图书集成/理学汇编/字学典/第123卷 > 周天球
## 钦定古今图书集成/理学汇编/字学典/第123卷 > 周天球

按《谷城山房集》：周天球，字公瑕，号幼海，长洲人。少游
文待诏门下，习为书法。待诏亟许可之，曰：“他日得吾
笔者，周生也。”及籍诸生，不喜治帖括，独好古文辞，日
夜切劘，久之其业乃成，书法亦日有名，为吴人所宗。
按《冯元成集》：公瑕善大小篆，古隶、行、楷皆模范文太
史，晚能自得蹊径，一时丰碑大碣，俱出其手。

按《弇州续槁》：“太师张文忠公要公瑕至长安，以布衣
书金匮之首简，欲言于上，官之禁近，逡巡谢归，归而
其名益显重。”

按《续文献通考》：“周公瑕楷法二种，一种小变宣示而
肉微胜，一种出入吴兴而加媚妩。”